CELEX: 32010D0384
Language: lv
Date: 2010-07-09 00:00:00
Title: 2010/384/: Komisijas Lēmums ( 2010. gada 9. jūlijs ) par Kopienas kvotu kopapjomu, ko piešķir saskaņā ar ES emisijas kvotu tirdzniecības sistēmu 2013. gadam (izziņots ar dokumenta numuru C(2010) 4658)

10.7.2010   
            
            
               LV
            
            
               Eiropas Savienības Oficiālais Vēstnesis
            
            
               L 175/36
            
         KOMISIJAS LĒMUMS
   (2010. gada 9. jūlijs)
   par Kopienas kvotu kopapjomu, ko piešķir saskaņā ar ES emisijas kvotu tirdzniecības sistēmu 2013. gadam
   (izziņots ar dokumenta numuru C(2010) 4658)
   (2010/384/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka siltumnīcefekta radīto gāzu emisijas kvotu tirdzniecības sistēmu Kopienā un groza Padomes Direktīvu 96/61/EK (1), un jo īpaši tās 9. panta otro daļu,
   tā kā:
   
               (1)
            
            
               Saskaņā ar Direktīvas 2003/87/EK 9. pantu Komisija pamato Kopienas kvotu kopapjomu 2013. gadam, ņemot vērā to kvotu kopējo daudzumu, kuru dalībvalstis piešķīrušas vai kurš tām jāpiešķir saskaņā ar Komisijas lēmumiem par emisiju kvotu valsts sadales plāniem laikposmā no 2008. gada līdz 2012. gadam.
            
         
               (2)
            
            
               Kopienas neatkarīgo darījumu uzskaites žurnālā ir atbilstoša informācija par kvotu daudzumiem, kas piešķirti vai ko plāno piešķirt saskaņā ar Direktīvas 2003/87/EK 9. pantu. Papildu informācija par kvotu daudzumiem, ko paredzēts izsolīt laikposmā no 2008. līdz 2012. gadam, ir sniegta emisijas kvotu valsts sadales plāna tabulās, kas minētas 44. pantā Komisijas 2004. gada 21. decembra Regulā (EK) Nr. 2216/2004 par standartizētu un drošu reģistru sistēmu saskaņā ar Eiropas Parlamenta un Padomes Direktīvu 2003/87/EK un Eiropas Parlamenta un Padomes Lēmumu 280/2004/EK (2).
            
         
               (3)
            
            
               Attiecībā uz kvotām, kas piešķirtas vai ko plāno piešķirt iekārtām ES emisijas tirdzniecības sistēmā, ieskaitot jaunās iekārtas, un kvotām saskaņā ar emisijas kvotu valsts sadales plāna tabulām, un kvotām, ko piešķir izsolēm, kā norādīts emisijas kvotu valsts sadales plānā, jāņem vērā tas, lai šīs kvotas būtu kvotas Direktīvas 2003/87/EK 9. panta izpratnē.
            
         
               (4)
            
            
               Minētās kvotas ir kvotas Direktīvas 2003/87/EK 9. panta izpratnē, jo ietver kvotu daudzumu sākotnējai piešķiršanai, kā norādīts attiecīgajā dalībvalsts emisijas kvotu valsts sadales plāna tabulā laikposmā no 2008. gada līdz 2012. gadam un saskaņā ar 45. pantu Regulā (EK) Nr. 2216/2004.
            
         
               (5)
            
            
               Šā lēmuma nolūkā kvotas, kas rezervētas jaunām iekārtām, kuras nav piešķirtas jaunai iekārtai pirms 2010. gada 30. aprīļa, jāuzskata par kvotām Direktīvas 2003/87/EK 9. panta izpratnē, ja tās piešķirs jaunām iekārtām vai attiecīgi pārdos vai izsolīs pirms 2008. līdz 2012. gada laikposma beigām, jo atbilstošais kvotu daudzums tiks piešķirts tikai piešķiršanas laikposmā.
            
         
               (6)
            
            
               Lai gan papildu informācija, konkrēti – izmaiņas emisijas kvotu valsts sadales plānos, tostarp tiesvedības procesa rezultātā, var būt pieejama, tomēr aizvien būs iespējams, ka minētā informācija tiek atspoguļota turpmākajās Kopienas kvotu kopapjoma korekcijās 2013. gadam.
            
         
               (7)
            
            
               Tāpēc, lai noteiktu Kopienas kvotu kopapjomu, ko piešķir 2013. gadam, Komisija ir ņēmusi vērā šādus kvotu daudzumus:
               
                           —
                        
                        
                           kvotas, kas ir piešķirtas vai tiks piešķirtas iekārtām, kas ir ES emisijas tirdzniecības sistēmā, sākot no 2008. gada,
                        
                     
                           —
                        
                        
                           kvotas, kas ir izsolītas vai pārdotas vai ko plāno izsolīt vai pārdot ES emisijas tirdzniecības sistēmā laikposmā no 2008. gada līdz 2012. gadam un kuras tāpēc ir norādītas attiecīgās dalībvalstu emisijas kvotu valsts sadales plāna tabulās,
                        
                     
                           —
                        
                        
                           kvotas, kas ir piešķirtas jaunām iekārtām no dalībvalstu rezerves, kas paredzētas jaunām iekārtām no 2008. gada 1. janvāra līdz 2010. gada 30. aprīlim,
                        
                     
                           —
                        
                        
                           kvotas, kas nav piešķirtas jaunām iekārtām no dalībvalsts rezerves, kas paredzēta jaunām iekārtām, ja attiecīgā dalībvalsts savos valsts tiesību aktos vai, ja šādi tiesību akti vēl nav pieņemti, atbilstošos paziņojumos ir paredzējusi tās emisijas kvotu valsts sadales plānā, ka kvotas no rezervēm jaunām iekārtām, kuras vēl nav piešķirtas jaunām iekārtām 2008. līdz 2012. gada laikposmā, tiks izsolītas vai pārdotas.
                        
                     
         
               (8)
            
            
               Kvotas, kas ir rezervē saskaņā ar Komisijas 2006. gada 13. novembra Lēmumu 2006/780/EK par izvairīšanos no siltumnīcefekta gāzu emisiju samazinājumu divkāršas uzskaites saskaņā ar Kopienas emisijas kvotu tirdzniecības sistēmu attiecībā uz Kioto protokola projektu aktivitātēm saskaņā ar Eiropas Parlamenta un Padomes Direktīvu 2003/87/EK (3) vai, ņemot vērā citus iemeslus, kā norādīts dažu dalībvalstu lēmumos par emisijas kvotu valsts sadales plāna tabulu, ir jāpievieno Kopienas kvotu kopapjomā 2013. gadam un turpmākajiem gadiem tikai tad, ja tās ir piešķirtas un sadalītas vai ja tās ir piešķirtas un izsolītas vai pārdotas līdz 2012. gada 31. decembrim.
            
         
               (9)
            
            
               Tā kā Direktīvas 2003/87/EK 10. pantā dalībvalstīm noteikts piešķirt vismaz 90 % kvotu bez maksas, kvotas, kuras rezervētas jaunām iekārtām, jāiekļauj Kopienas kvotu kopapjomā 2013. gadam tikai tad, kad minēto kvotu kopapjoms, tam pieskaitot to kvotu daudzumu, ko paredzēts izsolīt vai pārdot, nepārsniedz 10 % no kopējā kvotu daudzuma, kas norādīts dalībvalsts emisijas kvotu valsts sadales plāna tabulā.
            
         
               (10)
            
            
               Kvotu daudzums, ko piešķir gaisa kuģu operatoriem saskaņā ar Direktīvu 2003/87/EK, nav iekļauts daudzumos, kas minēti šajā lēmumā, jo atbilstīgi šīs direktīvas 3.c pantam, tam ir vajadzīgs atsevišķs lēmums.
            
         
               (11)
            
            
               Kopienas kvotu kopapjoma 2013. gadam aprēķina pamatā ir informācija, kas bija Komisijai pieejama līdz 2010. gada 30. aprīlim.
            
         
               (12)
            
            
               Gada vidējais kvotu daudzums, ko dalībvalstis piešķir saskaņā ar Komisijas lēmumiem par to emisiju kvotu valsts sadales plāniem laikposmā no 2008. gada līdz 2012. gadam, kuru pamatā ir Kopienas kvotu kopapjoma aprēķins atbilstīgi Direktīvas 2003/87/EK 9. pantam, kurā grozījumi izdarīti ar Eiropas Parlamenta un Padomes Direktīvu 2009/29/EK (4), ir 2 032 998 912 kvotas.
            
         
               (13)
            
            
               Kopējo kvotu daudzumu, ko piešķir, sākot ar 2013. gadu, kas ir 35 374 181 kvota, katru gadu lineāri samazina par 1,74 %,
            
         IR PIEŅĒMUSI ŠO LĒMUMU.
   1. pants
   Kopienas kvotu kopapjoms 2013. gadam, kas minēts Direktīvas 2003/87/EK 9. pantā, ir 1 926 876 368 kvotas.
   2. pants
   Šis lēmums ir adresēts dalībvalstīm.
   
      Briselē, 2010. gada 9. jūlijā
      
         
            Komisijas vārdā –
         
            Komisijas locekle
         
         Connie HEDEGAARD
      
   
   
      (1)  OV L 275, 25.10.2003., 32. lpp.
   
      (2)  OV L 386, 29.12.2004., 1. lpp.
   
      (3)  OV L 316, 16.11.2006., 12. lpp.
   
      (4)  OV L 140, 5.6.2009., 63. lpp.